Egyetlen szezon alatt bõ egymilliót spóroltak a fûtésen
2010. április 15. 18:03 Németh Gergõ
MEGTAKARÍTÁS | A fûtési szezon lezárultával már tisztán látszódik a számokból, hogy Örményesen a pelletkazán telepítése jó húzás volt. Az adatokat böngészve látszik, hogy tavalyhoz képest 1,2 millió forintot spóroltak a gázszámlán.
Ezt a tényt nem más igazolja, mint a Kripta Bálint fûtõ által pontosan vezetett költségkimutatás. Ennek tanúsága szerint az iskolában 165 fûtési napot regisztráltak. Itt közel 21 tonna  egy zsák 40 kilós kiszerelésben kapható 1500 forintért  pellet fogyott, ennek költsége 781 500 forint volt. A 2009. december 15. és a 2010. január 9. közötti 24 napban gázzal kellett fûteniük a pelletkazánban keletkezõ nem várt lerakódás miatt. Ebbõl a fûtõanyagból 1977 köbméter fogyott, összesen 353 160 forint értékben. A fûtésköltség összeadva 1 134 660 forintra jött ki az áfával együtt. Csak összehasonlítás képpen a 2008/2009-es fûtési szezonban  az ideihez képest enyhébb téllel  az iskola gázszámlája 2 353 000 forint volt, tehát 1,2 millió forintot spóroltak.
Készült azonban egy másik kalkuláció is. Ez azt firtatta, hogy mennyi gáz fogyott volna ezen a télen. Százhatvan köbméteres napi átlagfogyasztás mellett, csak a gáz használatával 3 168 000 forint lett volna a kiadásuk. Ennek tükrében több mint 2 milliót tudtak lefaragni. A költségtakarékossághoz hozzájárul, hogy az iskolát a közelmúltban hõszigetelték, illetve napraforgóocsút is használtak a pelletkazánhoz, amit ingyen kaptak.
 Az egy dolog, hogy áttérünk egy más fûtési rendszerre a könnyebb fenntarthatóság érdekében, de ez önmagában kevés lenne  hangsúlyozza Török Csaba polgármester.  Elõzetesen készítettünk egy energiamérleget, hogy mi az, amivel rendelkezünk, mi az, ami helyben van. Itt egy mezõgazdasági területen akad melléktermék  gally, mezõgazdasági hulladék  bõven, amit tudunk a fûtésnél hasznosítani. Erre kell alapoznunk a saját energiaellátást. Olyan méretû eszközök vásárlását, illetve beruházásokat tervezünk csak, ami ezt az egyensúlyt nem borítja fel.
Másrészt, ha magunk állítjuk elõ a fûtõanyagot, nem vagyunk kiszolgáltatva a szolgáltatóknak, cégeknek, s emellett helyben még munkahelyet is tudunk majd teremteni. Ennek elsõ lépéseként egy aprítékkészítõ gépet vásároltunk 1,25 millió forint értékben, amellyel a nyesedéket és a gallyakat dolgozzuk fel. A készülék traktorra könnyedén felszerelhetõ, így egyszerûen mobilizálható. Van egy másik nagy elõnye, hogy gyakorlatilag ingyen van. Olyanról is folynak az egyeztetések, hogy a tiszabõiek az ártéren akácgallyakat gyûjtetnének össze, mi pedig átvinnénk az aprítógépet és feldolgoznánk azt, és megegyezés alapján osztoznánk rajta. Ez azért is lenne jó, mert a tiszabõiek a nyesedéket tovább tudnák értékesíteni, mi pedig fel tudnánk használni fûtésre.
Török Csaba hozzátette, hogy a következõ lépcsõben április 19-ével megkezdõdik az óvoda felújítása, ami magában foglalja a hõszigetelést, a nyílászárócserét, a belsõ rekonstrukciót, illetve egy pelletkazán beépítését. Utóbbi egy kombinált kazán lesz, melynek hagyományos tûztere van. A község tervei között szerepel, hogy a Glaser-kastélyba és a polgármesteri hivatal épületébe is pelletkazánt telepítenének. A polgármester szerint az így megtakarított összeg akár önerõt is képezhet a település számára különbözõ pályázatoknál, amibõl régóta áhított fejlesztésekre juthat.
Akár mások is lemásolhatják a módszert
Örményes a Települési Önkormányzatok Országos Szövetsége által kiírt, Legjobb önkormányzati gyakorlatok programja elnevezésû pályázaton a döntõbe jutott. A község a fûtés-korszerûsítéssel, illetve a pelletkazánhoz tüzelõként használt mezõgazdasági melléktermékek alkalmazásával kíván példaként szolgálni a többi település számára. A pályázat kapcsán májusban várható döntés. A tét nem kicsi, hiszen a gyõztes egymillió forintot kap.